Trillera filma
Šis raksts ir par kinožanru. Par dramaturģijas un literatūras žanru skatīt rakstu trilleris. Trillera filma ir filmu žanrs, kas skatītājos rada spriedzi, neziņu un satraukumu. Trillera filmu varoņi bieži saskaras ar kādu izaicinājumu, briesmām, maldināšanu un draudiem. Trilleri veidoti, lai izraisītu spēcīgu skatītāju reakciju, izmantojot neparedzamus notikumu pavērsienus, strauju filmas tempu, kā arī spriedzes un vardarbības ainas.